Temeljem članka 18. Odluke o subvencijama u poljoprivredi za 2013.- 2015. godinu, Gradonačelnik Grada Velike Gorice raspisuje

**N A T J E Č A J**

**za subvencioniranje uzgoja cvijeća**

**1. Predmet natječaja:**

 Subvencioniranje uzgoja cvijeća.

**2. Opći uvjeti i kriteriji subvencioniranja:**

 Pravo na bespovratno subvencioniranje imaju obiteljska poljoprivredna gospodarstva koja udovoljavaju slijedećim uvjetima:

- upisana su u Upisnik obiteljskih poljoprivrednih gospodarstava,

- imaju prebivalište i bave se uzgojem cvijeća na području Grada Velike Gorice,

- u 2015. godini uzgojili su cvijeća: - u zaštićenom prostoru površine najmanje 300 m2 ili

 - na otvorenom prostoru površine najmanje 200 m2.

Kriteriji za subvencioniranje su: - površina pod cvijećem (potkrijepljena priloženim

 računima o nabavi sjemena i presadnica cvijeća)

 - očevid na terenu.

**3. Potrebna dokumentacija:**

- zahtjev za subvencioniranje,

- preslika osobne iskaznice,

**-** dokaz o upisu u Upisnik poljoprivrednih gospodarstava,

- preslika računa o nabavi sjemena i presadnica cvijeća.

**4. Vrijeme trajanja natječaja:**

Natječaj je otvoren do **16.10.2015.** godine.

Zahtjevi koji stignu izvan roka neće se uzeti u razmatranje.

**5. Naziv i adresa tijela kojem se zahtjev podnosi:**

Zahtjev se podnosi na obrascu koji se podiže u sobi 407/IV Upravnog odjela za poljoprivredu i ruralni razvoj Grada Velike Gorice, Trg kralja Tomislava 34, Velika Gorica.

Zahtjev i pripadajuća dokumentacija mogu se poslati poštom ili predati neposredno u pisarnici na adresi:

 Grad Velika Gorica, Upravni odjel za poljoprivredu i ruralni razvoj,

Trg kralja Tomislava 34, 10 410 Velika Gorica,

s naznakom **“Zahtjev za subvencioniranje uzgoja cvijeća”**

**6. Informacije:**

 Sve informacije mogu se dobiti u Upravnom odjelu za poljoprivredu i ruralni razvoj Grada Velike Gorice, na tel. 62-69-947.